दहेज उत्पीड़न के दो मामले दर्ज
Updated Wed, 29 Aug 2012 12:00 PM IST
होडल। अलग-अलग स्थानों पर दहेज उत्पीड़न के दो मामलों में पुलिस ने सात लोगों के खिलाफ मामला दर्ज किया है। होडल की सैनिक कॉलोनी निवासी ज्योति की शादी सिकरौला (जिला भरतपुर राजस्थान) में हुई थी। महिला का आरोप है कि ससुराल वालों के लोग दहेज के लिए प्रताड़ित करने लगे और लाखों रुपये लाने के लिए दबाव बना रहे है। मांग पूरी न होने पर उसे मारपीट कर घर से निकाल दिया। पुलिस ने ससुराल पक्ष के विष्णु, ब्रिजेश, लक्ष्मण व सत्तू समेत चार लोगों के खिलाफ मामला दर्ज कर लिया है।
वहीं, दूसरा मामले में हथीन के गुराकसर निवासी अरीसा का है, उसकी शादी झिरका-फिरोजपुर (मेवात) में हुई थी। उसने आरोप लगाया कि शादी के बाद ही ससुराल पक्ष के लोग उसे दहेज के लिए प्रताड़ित करने लगे। पुलिस ने महिला के ससुराल पक्ष के सुरजीन, इमरान व हमीदी के खिलाफ दहेज उत्पीड़न का मामला दर्ज कर लिया।
Write a Comment | View Comments